ব্রুনাই
ব্রুনাই দুইটি আলাদা এলাকা নিয়ে গঠিত। এদের মধ্যে পশ্চিমেরটি বৃহত্তর। দুই এলাকাতেই সমুদ্র বন্দর আছে। তবে দুইটিকেই মালয়শিয়ার সারাওয়াক প্রদেশ ঘিরে রেখেছে। বন্দর সেরি বেগাওয়ান ব্রুনাইয়ের রাজধানী। ব্রুনাইয়ের আয়তন মাত্র ৫,৭৬৫ বর্গকিলোমিটার।
ব্রুনাই জাতীয় ক্রিকেট দল
২০১০ সালের পর এসিসি ট্রফিতে ব্রুনাইয়ের অংশগ্রহণ না করার কারণ ছিল তৃণমূলে ব্রুনাইয়ের ক্রিকেটের পুনর্গঠন। যার অংশ হিসেবে ব্রুনাইতে বিভন্ন স্কুল টুর্নামেন্ট অনুষ্ঠিত হয় এবং এর পাশাপাশি ব্রুনাইয়ের যুব দল বিষয়ক কার্যক্রম চালু ছিল। এছাড়াও আইসিসি ও এসিসি এর সহায়তায় বিশ্ববিদ্যালয় পর্যায়ে ক্রিকেটকে ছড়িয়ে দেয়া ও জনপ্রিয় করার প্রচেষ্টা নেয়া হয়। কিন্তু এর পরও ব্রুনাইয়ে ক্রিকেটের উন্নয়নের লক্ষ্যে গৃহীত এসকল কাজের গতি বজায় রাখা সম্ভব হয় নি। যার বড় কিছু কারণ ছিল প্রয়োজনীয় অবকাঠামোর অভাব, ক্রিকেটের জনপ্রিয়তা কমতে থাকা এবং ক্রিকেট খেলার প্রতি খেলোয়াড়দের অনীহা তৈরি হওয়া। যার ফলস্বরুপ ২০১৪ সালে ব্রুনাইয়ের আইসিসি সদস্যপদ স্থগিত করা হয়। আর সবশেষে ২০১৫ সালে তা সম্পূর্ণরূপে অপসারণ করা হয়।